CELEX: 32015D0290
Language: sk
Date: 2015-02-20 00:00:00
Title: Vykonávacie rozhodnutie Komisie (EÚ) 2015/290 z  20. februára 2015 o súlade jednotkových sadzieb na rok 2014 pre zóny spoplatňovania podľa článku 17 vykonávacieho nariadenia (EÚ) č. 391/2013 a ktorým sa zrušuje rozhodnutie 2013/631/EÚ [oznámené pod číslom C(2015) 882]

24.2.2015   
            
            
               SK
            
            
               Úradný vestník Európskej únie
            
            
               L 51/10
            
         VYKONÁVACIE ROZHODNUTIE KOMISIE (EÚ) 2015/290
   z 20. februára 2015
   o súlade jednotkových sadzieb na rok 2014 pre zóny spoplatňovania podľa článku 17 vykonávacieho nariadenia (EÚ) č. 391/2013 a ktorým sa zrušuje rozhodnutie 2013/631/EÚ
   
      
         [oznámené pod číslom C(2015) 882]
      
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 550/2004 z 10. marca 2004 o poskytovaní letových navigačných služieb v jednotnom európskom nebi (nariadenie o poskytovaní služieb) (1), a najmä na jeho článok 15,
   keďže:
   
               (1)
            
            
               Vykonávacím nariadením Komisie (EÚ) č. 391/2013 (2) sa stanovuje spoločný systém spoplatňovania leteckých navigačných služieb. Spoločný systém spoplatňovania je neoddeliteľnou súčasťou dosahovania cieľov systému výkonnosti, ako je stanovené v článku 11 nariadenia Európskeho parlamentu a Rady (ES) č. 549/2004 (3) a vo vykonávacom nariadení Komisie (EÚ) č. 390/2013 (4).
            
         
               (2)
            
            
               Rozhodnutím Komisie 2011/121/EÚ (5) sa stanovujú ciele výkonnosti Únie na roky 2012 až 2014 vrátane cieľa nákladovej efektívnosti pre poskytovanie leteckých navigačných služieb. Listami z 19. júla 2012 a 17. decembra 2012 Komisia informovala členské štáty, že ich revidované plány a ciele výkonnosti sú v súlade so schválenými cieľmi výkonnosti na úrovni Európskej únie a primerane k nim prispievajú. Ciele nákladovej efektívnosti sú vyjadrené v stanovených jednotkových sadzbách.
            
         
               (3)
            
            
               Podľa článku 17 ods. 1 písm. b) a c) vykonávacieho nariadenia (EÚ) č. 391/2013 Komisia posúdi na ročnom základe jednotkové sadzby pre zóny spoplatňovania, ktoré jej členské štáty predložili, na základe ustanovení uvedeného nariadenia a vykonávacieho nariadenie (EÚ) č. 390/2013.
            
         
               (4)
            
            
               V roku 2013 Komisia posúdila jednotkové sadzby na rok 2014 pre zóny spoplatňovania s pomocou orgánu na preskúmanie výkonnosti (PRB) a ústredného úradu traťových poplatkov Eurocontrol-u a použitím údajov a doplňujúcich informácií, ktoré jej členské štáty poskytli. V dôsledku toho bolo prijaté rozhodnutie Komisie 2013/631/EÚ (6). Prostredníctvom uvedeného rozhodnutia Komisia oznámila členským štátom v súlade s článkom 17 ods. 1 písm. d) vykonávacieho nariadenia (EÚ) č. 391/2013, že skonštatovala, že jednotkové sadzby na rok 2014 pre zóny spoplatňovania, ktoré jej boli predložené, sú v súlade s vykonávacími nariadeniami (EÚ) č. 390/2013 a (EÚ) č. 391/2013.
            
         
               (5)
            
            
               Po prijatí rozhodnutia 2013/631/EÚ v roku 2014 informovalo Bulharsko, Dánsko, Litva, Maďarsko, Poľsko a Slovensko Komisiu o zmenách v určitých parametroch na výpočet príslušných jednotkových sadzieb, ktoré im neboli známe v čase, keď Komisii predkladali počiatočné údaje a dodatočné informácie na účel jej posúdenia súladu, a ktoré si vyžadovali určité opravy príslušných jednotkových sadzieb na rok 2014. Uvedených šesť členských štátov preto predložilo opravené jednotkové sadzby Komisii.
            
         
               (6)
            
            
               Komisia posúdila v súlade s článkom 17 ods. 1 písmenami c) a d) vykonávacieho nariadenia (EÚ) č. 391/2013 uvedené opravené jednotkové sadzby na rok 2014 pre zóny spoplatňovania v Bulharsku, Dánsku, Litve, Maďarsku, Poľsku a Slovensku na základe ustanovení vykonávacích nariadení (EÚ) č. 390/2013 a (EÚ) č. 391/2013 a dospela k záveru, že sú v súlade s predpismi. Toto zistenie by sa preto malo oznámiť dotknutým členským štátom.
            
         
               (7)
            
            
               V záujme jasnosti a transparentnosti by sa rozhodnutie 2013/631/EÚ malo zrušiť a nahradiť týmto rozhodnutím.
            
         
               (8)
            
            
               Oznámením o súlade jednotkových sadzieb pre zóny spoplatňovania s vykonávacími nariadeniami (EÚ) č. 390/2013 a (EÚ) č. 391/2013 nie je dotknutý článok 16 nariadenia (ES) č. 550/2004.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Výboru pre jednotné nebo,
            
         PRIJALA TOTO ROZHODNUTIE:
   Článok 1
   Jednotkové sadzby na rok 2014 pre zóny spoplatňovania uvedené v prílohe k tomuto rozhodnutiu sú v súlade s vykonávacími nariadeniami (EÚ) č. 390/2013 a (EÚ) č. 391/2013.
   Článok 2
   Rozhodnutie 2013/631/EÚ sa zrušuje.
   Článok 3
   Toto rozhodnutie je určené členským štátom.
   
      V Bruseli 20. februára 2015
      
         
            Za Komisiu
         
         Violeta BULC
         
            členka Komisie
         
      
   
   
      (1)  Ú. v. EÚ L 96, 31.3.2004, s. 10.
   
      (2)  Vykonávacie nariadenie Komisie (EÚ) č. 391/2013 z 3. mája 2013, ktorým sa stanovuje spoločný systém spoplatňovania leteckých navigačných služieb (Ú. v. EÚ L 128, 9.5.2013, s. 31).
   
      (3)  Nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (rámcové nariadenie) (Ú. v. EÚ L 96, 31.3.2004, s. 1).
   
      (4)  Vykonávacie nariadenie Komisie (EÚ) č. 390/2013 z 3. mája 2013, ktorým sa stanovuje systém výkonnosti leteckých navigačných služieb a sieťových funkcií (Ú. v. EÚ L 128, 9.5.2013, s. 1).
   
      (5)  Rozhodnutie Komisie 2011/121/EÚ z 21. februára 2011, ktorým sa stanovujú ciele výkonnosti Európskej únie a varovné prahy pre poskytovanie letových navigačných služieb v rokoch 2012 až 2014 (Ú. v. EÚ L 48, 23.2.2011, s. 16).
   
      (6)  Rozhodnutie Komisie 2013/631/EÚ z 29. októbra 2013 o súlade jednotkových sadzieb na rok 2014 pre zóny spoplatňovania podľa článku 17 vykonávacieho nariadenia (EÚ) č. 391/2013 (Ú. v. EÚ L 289, 31.10.2013, s. 68).
   
      PRÍLOHA
      
                  Zóna spoplatňovania
               
               
                  Jednotková traťová sadzba na rok 2014
                  v národnej mene (1)
                  
                  (kód ISO členského štátu)
               
            
                  Rakúsko
               
               
                  73,39 EUR
               
            
                  Belgicko & Luxembursko
               
               
                  72,04 EUR
               
            
                  Bulharsko
               
               
                  73,09 BGN
               
            
                  Cyprus
               
               
                  38,41 EUR
               
            
                  Česká republika
               
               
                  1 198,16 CZK
               
            
                  Dánsko
               
               
                  531,33 DDK
               
            
                  Estónsko
               
               
                  23,97 EUR
               
            
                  Fínsko
               
               
                  52,06 EUR
               
            
                  Francúzsko
               
               
                  65,77 EUR
               
            
                  Nemecko
               
               
                  77,32 EUR
               
            
                  Grécko
               
               
                  34,53 EUR
               
            
                  Maďarsko
               
               
                  12 539,40 HUF
               
            
                  Írsko
               
               
                  30,62 EUR
               
            
                  Taliansko
               
               
                  78,83 EUR
               
            
                  Lotyšsko
               
               
                  28,44 EUR
               
            
                  Litva
               
               
                  157,97 LTL
               
            
                  Malta
               
               
                  27,61 EUR
               
            
                  Holandsko
               
               
                  66,47 EUR
               
            
                  Poľsko
               
               
                  147,43 PLN
               
            
                  Portugalsko – Lisabon
               
               
                  38,74 EUR
               
            
                  Rumunsko
               
               
                  168,83 RON
               
            
                  Slovensko
               
               
                  60,93 EUR
               
            
                  Slovinsko
               
               
                  67,46 EUR
               
            
                  Španielsko (kontinentálna časť)
               
               
                  71,69 EUR
               
            
                  Španielsko (Kanárske ostrovy)
               
               
                  58,36 EUR
               
            
                  Švédsko
               
               
                  638,85 SEK
               
            
                  Spojené kráľovstvo
               
               
                  70,46 GBP
               
            
         (1)  Tieto jednotkové sadzby nezahŕňajú administratívnu jednotkovú sadzbu uvedenú v článku 18 vykonávacieho nariadenia (EÚ) č. 391/2013, uplatňovanú na tie štáty, ktoré sú stranami Multilaterálnej dohody Eurocontrol-u týkajúcej sa traťových poplatkov.